Кристина је сарађивала са Џа Рулом, што је довело до тога да је певачица потписала уговор са издавачком кућом -{Def Soul Records}-. Након тога, отпутовала је у Шведску и снимила дебитански албум под називом -{Christina Milian}-. Албум је објављен 9. октобра 2001. године у Уједињеном Краљевству, где је био на двадесет и трећем месту листе албума, а продат је у 101.986 примерака. Албум је био на тридесет и шестом месту листе у Холандији и деведесет и осмом месут листе у Шведској. Издање албума у Сједињеним Америчким Државама је одложено због напада 11. септембра 2001. године, који се догодио две недеље пре објављивања албума. Ипак Кристина се на крају ипак одлучила да га уопште не објави преко издавачких кућа. За албум су снимљени синглови "AM to PM" и "When You Look at Me", о оба су се нашла на листама широм света и доживела комерцијални успех. Спот за песму "Get Away" снимљен је у Паризу, али песма није званично објављена као сингл. Албум је добио помешане критике, углавном позитивне. Након тога, Кристина је учествовала у снимању песме "It's All Gravy" британског репера Ромеа, а она је у Уједињеном Краљевству доживела комерцијални успех. Након тога певачица је снимила песму "Call Me, Beep Me!", која се појавила у анимираној серији Ким Опаснић. Након тога, певачица је сарађивала са Хилари Даф на божићном албуму -{Santa Claus Lane}-, а на песми "I Heard Santa on the Radio".